મુંબઇ તા ૧૫  :  ભારતીય રીઝર્વબેંકે લોનનું પેમેન્ટ ન કરનારી કંપનીઓ સાથે સમાધાન કરવા માટે બેંકોને ૬ મહિનાની મુદત આપી હતી, જે ૬ ડિસેમ્બરે પુરી થવાની છે, પણ એ વાતની આશા ઓછી છે કે આટલા ઓછા સમયમાં તે કોઇ સમાધાન લાવી શકે, એટલે ૩.૮ લાખ કરોડ રૂપિયાની વધારાની લોનો અટવાવાનું જોખમ ઉભુ થયું છે. આર. બી. આઇ. એ ૭ જુલાઇના પોતાના પરિપત્રમાં લોનમાં ચુક કરનાર કંપનીઓ સાથે લોન સમાધાન યોજનાને મંજુર કરવા માટે ૧૮૦ દિવસની સમય મર્યાદા અને સમીક્ષા માટે ૧ મહિનાની મુદત નક્કી કરી હતી.